Zápisnica zo zasadnutia
Komisie mandátovej, legislatívnoprávnej a kontroly
zo dňa 23. 4. 2012  

Prítomní: JUDr. Šurinová, p. Barkol,  PhDr. Guldan, p. Ošlejšek
Ospravedlnená:  Ing. Bíla

Program:
1. Otvorenie
2. Záverečný účet a Výročná správa o hospodárení Mestskej časti Bratislava – Ružinovza rok 2011								
3. Návrh Všeobecne záväzného nariadenia mestskej časti Bratislava - Ružinov  č.  .../2012 zo  dňa ...  o  zásadách  hospodárenia s majetkom mestskej časti Bratislava - Ružinov  a s majetkom  hlavného  mesta  Slovenskej  republiky  Bratislavy  zvereným  do  správy mestskej časti  Bratislava – Ružinov		
4. Návrh   Všeobecne   záväzného  nariadenia  mestskej  časti Bratislava - Ružinov č. .../2012  zo  dňa ...,   ktorým  sa   mení   a  dopĺňa  Všeobecne   záväzné   nariadenie  mestskej  časti  Bratislava - Ružinov   č.  2/2011 o  úhradách  za  poskytovanie sociálnych služieb	
5. Návrh   Všeobecne   záväzného  nariadenia  mestskej  časti Bratislava - Ružinov č. .../2012 zo dňa ...,   ktorým  sa  mení    a   dopĺňa   Všeobecne  záväzné  nariadenie  mestskej  časti Bratislava  -  Ružinov č. 8/2011 o nájme bytov 		
6. Návrh Všeobecne  záväzného nariadenia  mestskej  časti Bratislava  -  Ružinov  č. .../2012 zo dňa ...,  ktorým  sa  mení  a   dopĺňa   Všeobecne   záväzné   nariadenie   mestskej   časti Bratislava - Ružinov č.  6/2011   o  úprave   podmienok   predaja,   podávania  a  požívania  alkoholických nápojov na verejne prístupných miestach mestskej časti 			
7. Návrh  Všeobecne  záväzného  nariadenia mestskej časti Bratislava - Ružinov č .../2012 zo dňa ...,  ktorým sa mení a dopĺňa Všeobecne  záväzné  nariadenie   č.  5/2003  o  pravidlách času  predaja v obchode a  času  prevádzky  služieb  na  území  mestskej  časti   Bratislava - Ružinov   zo  16.  decembra  2003  v   znení   Všeobecne  záväzného   nariadenia  mestskej  časti  Bratislava - Ružinov č. 5/2008	
8. Návrh  Všeobecne  záväzného  nariadenia  mestskej časti Bratislava - Ružinov  č.  .../2012 
     zo dňa...  o pamätihodnostiach mestskej časti Bratislava – Ružinov  
9. Rôzne

1. Otvorenie
Na úvod podpredseda komisie pán Barkol privítal členov komisie a zahájil rokovanie. Skonštatoval, že komisia je uznášaniaschopná. 

2. Záverečný účet a Výročná správa o hospodárení MČ Bratislava Ružinov za rok 2011
Materiál do komisie predložili pani prednostka Ing. Lýdia Adamovičová. Podrobne informovala o Záverečnom účte  - Správe hospodárenia mestskej časti  za rok 2001. Materiál predstavuje súhrnný dokument o výsledkoch hospodárenia mestskej časti Bratislava – Ružinov.  

Záverečný účet a Výročnú správu o hospodárení komisia MLPaK
-	berie  na vedomie
-     a odporúča Miestnemu zastupiteľstvu schváliť  
		
     Hlasovanie: 	Prítomní: 4		Za: 4		Proti: 0		Zdržal sa: 0

3.  Návrh Všeobecne záväzného nariadenia mestskej časti Bratislava - Ružinov  č.  .../2012 zo  dňa ...  o  zásadách  hospodárenia s majetkom mestskej časti Bratislava - Ružinov  a s majetkom  hlavného  mesta  Slovenskej  republiky  Bratislavy  zvereným  do  správy mestskej časti  Bratislava – Ružinov

Návrh VZN o zásadách hospodárenia s majetkom predložili JUDr. Kučerová a JUDr. Pieterová, referát správy nehnuteľného majetku. 

Komisia MLPaK uvedený materiál prerokovala:
-	berie na vedomie
-     a odporúča Miestnemu zastupiteľstvu schváliť  
		
     Hlasovanie: 	Prítomní: 4		Za: 4		Proti: 0		Zdržal sa: 0

4. Návrh   Všeobecne   záväzného  nariadenia  mestskej  časti Bratislava - Ružinov č. .../2012  zo  dňa ...,   ktorým  sa   mení   a  dopĺňa  Všeobecne   záväzné   nariadenie  mestskej  časti  Bratislava - Ružinov   č.  2/2011 o  úhradách  za  poskytovanie sociálnych služieb
Materiál do komisie predložila Mgr. Ľubica Karelová, vedúca odboru sociálnych služieb a zástupca starostu Ing. Vladimír Sloboda. 

Komisia MLPaK uvedený materiál prerokovala :
-	berie  na vedomie s legislatívnymi  pripomienkami 
-     a odporúča Miestnemu zastupiteľstvu schváliť s legislatívnymi pripomienkami 

     Hlasovanie: 	Prítomní: 4		Za: 4		Proti: 0		Zdržal sa: 0

5. Návrh   Všeobecne   záväzného  nariadenia  mestskej  časti Bratislava - Ružinov č. .../2012 zo dňa ...,   ktorým  sa  mení    a   dopĺňa   Všeobecne  záväzné  nariadenie  mestskej  časti Bratislava  -  Ružinov č. 8/2011 o nájme bytov
Zástupca starostu Ing. Vladimír Sloboda a vedúca odboru sociálnych služieb Mgr. Ľubica Karelová predložili uvedený materiál.
Komisia MLPaK  materiál prerokovala :
-	a berie  na vedomie 
-	ukladá predkladateľovi dopracovať predložený materiál o avizované zmeny a doplnenia

     Hlasovanie: 	Prítomní: 4		Za: 4		Proti: 0		Zdržal sa: 0

6. Návrh Všeobecne  záväzného nariadenia  mestskej  časti Bratislava  -  Ružinov  č. .../2012 zo dňa ...,  ktorým  sa  mení  a   dopĺňa   Všeobecne   záväzné   nariadenie   mestskej   časti Bratislava - Ružinov č.  6/2011   o  úprave   podmienok   predaja,   podávania  a  požívania  alkoholických nápojov na verejne prístupných miestach mestskej časti
JUDr. Eva Fajnorová, vedúca odboru právneho a správy majetku predložila do komisie návrh VZN, ktorým sa upravujú podmienky predaja, podávania a požívania alkoholických nápojov na verejne prístupných miestach mestskej časti. 

Uvedený materiál komisia MLPaK prerokovala 
-	berie  na vedomie
-     a odporúča Miestnemu zastupiteľstvu schváliť  
		
     Hlasovanie: 	Prítomní: 3		Za: 3		Proti: 0		Zdržal sa: 0

7. Návrh  Všeobecne  záväzného  nariadenia mestskej časti Bratislava - Ružinov č .../2012 zo dňa ...,  ktorým sa mení a dopĺňa Všeobecne  záväzné  nariadenie   č.  5/2003  o  pravidlách času  predaja v obchode a  času  prevádzky  služieb  na  území  mestskej  časti   Bratislava - Ružinov   zo  16.  decembra  2003  v   znení   Všeobecne  záväzného   nariadenia  mestskej  časti  Bratislava - Ružinov č. 5/2008	
Materiál do komisie predložili pani prednostka Ing. Lýdia Adamovičová. 

Komisia MLPaK uvedený materiál prerokovala :
-	a berie  na vedomie s nasledovnými pripomienkami:
v § 4, Čas prevádzky služieb,  bod a) upravuje takto:
a) v prevádzkarňach poskytujúcich pohostinské služby umiestnených v bytových domoch, kde sú byty bezprostredne nad alebo pod nimi sa určuje v dňoch pondelok – piatok v časovom rozpätí od 8.00 – 22.00 hod a v dňoch pracovného pokoja sobota – nedeľa v časovom rozpätí od 9.00 – 22.00 hod 
-     a odporúča Miestnemu zastupiteľstvu schváliť  s uvedenými pripomienkami
-     a ukladá  prednostke, aby doplnila pôvodné znenie VZN.

     Hlasovanie: 	Prítomní: 3		Za: 3		Proti: 0		Zdržal sa: 0

8. Návrh  Všeobecne  záväzného  nariadenia  mestskej časti Bratislava - Ružinov  č.  .../2012 
zo dňa ...  o pamätihodnostiach mestskej časti Bratislava – Ružinov  
Uvedené VZN do komisie predložila PhDr. Tatiana Krippelová, vedúca odboru školstva, kultúry a športu.

Komisia MLPaK  prerokovala predložené VZN. Uložila PhDr. Krippelovej dodať  podklady zo stavebného úradu k rozhodnutiu o asanácii existujúcich objektov BCT – Páričkova.

9. Rôzne
V bode rôzne sa komisia dohodla, že ďalšie zasadnutie komisie MLPaK  bude dňa 2.5.2012 o 16.30 hod (v stredu), kde sa prerokuje Návrh  Všeobecne  záväzného  nariadenia  mestskej časti Bratislava - Ružinov  č.  .../2012 zo dňa ...  o pamätihodnostiach mestskej časti Bratislava – Ružinov.  Pán poslanec PhDr. Guldan sa bližšie oboznámi s vypracovaným VZN a dopracuje spôsob  ochrany pamiatok (vypracovanie regulatívy). 		

								JUDr. Daniela Šurinová, v. r.
									      predseda 

Zapísala:  Zeleníková